Diari Oficial de la Generalitat Valenciana


Sumari del DOGV 2843, del 08-10-1996 (1996/839487)

RESOLUCIÓ de 9 de setembre de 1996, del president de la Comissió Territorial d'Urbanisme d'Alacant, per la qual fa públic l'acord de la Comissió Territorial d'Urbanisme de 10 de maig de 1996, que fa referència a l'aprovació definitiva de la modificació puntual núm. 38 del Pla General d'Ordenació Urbana del municipi de Torrevieja en el sector núm. 16 El Hondo.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2843

Data del DOGV
:   08-10-1996

Secció del DOGV
:   ALTRES DISPOSICIONS

Número del document
:   1996/839487


Data del document
:   09-09-1996

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIó de 9 de setembre de 1996, del president de la Comissió Territorial d'Urbanisme d'Alacant, per la qual fa públic l'acord de la Comissió Territorial d'Urbanisme de 10 de maig de 1996, que fa referència a l'aprovació definitiva de la modificació puntual núm. 38 del Pla General d'Ordenació Urbana del municipi de Torrevieja en el sector núm. 16 El Hondo.   
La Comissió Territorial d'Urbanisme, en la sessió del dia 10 de maig de 1996, va adoptar l'acord següent:  
«Vist l'expedient de referència i de conformitat amb els següents   
Antecedents de fet:  
Primer  
L'Ajuntament de Torrevieja, en la sessió plenària del dia 8 de maig de 1995, en va acordar l'aprovació provisional, després de complir el tràmit d'aprovació inicial el 5 de juliol de 1993 i l'exposició pública, per mitjà d'anuncis apareguts en el Diari Oficial de la Generalitat Valenciana el 15 de setembre de 1993, en el Butlletí Oficial de la Província el 9 d'agost de 1993 i en un dels diaris de més difusió provincial el 29 de juliol de 1993. Després d'això s'ha presentat una al·legació.  
Segon  
La documentació està integrada per una memòria i plànols.  
Tercer  
Aquest expedient té per objecte la modificació de la superfície del sector S-6 del Pla General d'Ordenació Urbana, amb augment, així mateix, de l'edificabilitat d'aquest.  
El sector S-6 limita al nord amb el polígon C-2 (conveni urbanístic Punta la Víbora); a l'est, amb la via del ferrocarril; a l'oest, amb les salines i el C-2, i al sud, amb P-10. Tots els terreny adjacents al sector es troben edificats i consolidats pràcticament en la seua totalitat.  
El citat sector figura en el Pla General d'Ordenació Urbana de Torrevieja com una superfície bruta de 195.000 m2 i una edificabilitat de 0,20 m2/m2. Un recent mesurament dóna al sector una superfície real de 221.220 m2. La modificació assumeix la nova superfície que passaria dels 195.00 m2 als 221.220 m2 i l'edificabilitat que passa de 0,20 m2/m2 a 0,35 m2/m2.  
Quart  
Es justifica la modificació proposada en un error en el mesurament quant a la superfície i quant a l'edificabilitat, s'augmenta a fi de disminuir les càrregues que té el sector i aproximar-lo a l'aprofitament mitjà establit en el PGOU per a aquest tipus de sòl.  
L'augment de l'edificabilitat significa un augment de població, cosa que comporta la necessitat d'incrementar el sistema general d'espais lliures, article 25-C i 161-2 del Reglament de Plantejament.  
L'augment de població és de 1.344 habitants que, a raó de 5,00 m2 de cessió per a habitant requereix una previsió de 6.720 m2 del sistema general d'espais lliures, amb cessió d'una parcel·la de 7.680 m2 per al sistema general d'espais lliures.  
La modificació afecta la fitxa urbanística del Pla General d'Ordenació Urbana i el quadre d'aprofitaments urbanístics de la segona etapa del Pla General d'Ordenació Urbana que són substituïts per sengles documents corregits. S'hi adjunten els actuals i els modificats.  
Cinqué  
Quant als informes sectorials, consta l'informe favorable de la Direcció General de Costes del Moptma.  
Consideracions tècniques i jurídiques  
Primera  
La tramitació s'estima correcta d'acord amb el que estableix l'article 114 del Text Refós de 1992 per remissió del 128.1 i els articles 125 a 130 del Reglament de Planejament, per remissió de 161.1 del mateix text legal. Tanmateix no ha sigut sol·licitada l'oportuna pròrroga al conseller de la COPUT, establida en la disposició addicional segona, apartat u de la Llei Reguladora de l'Activitat Urbanística.  
Segona  
La documentació s'estima completa de conformitat amb l'article 72.4 del Text Refós de 1992 i els articles del 37 al 42 del Reglament de Planejament.  
Tercera  
Els límits dels sector no es corresponen exactament amb els grafiats en el PGOU, si bé es podrien entendre xicotetes diferències pel canvi d'escala.  
Quarta  
Per estar afectat aquest expedient pel Pla Rector d'ús i Gestió del Paratge Natural de les Llacunes de la Mata i de Torrevieja, segons l'informe jurídic al respecte convé advertir a l'Ajuntament de la necessitat que el pla parcial que desenvolupe el sector 16 del Pla General d'Ordenació Urbana se sotmeta a tràmit d'estimació d'impacte ambiental.  
Cinquena  
La Comissió Territorial d'Urbanisme és l'òrgan competent per a l'adopció d'aquest acord a l'empara del que disposa l'article 118.3.a del Text Refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/1992, de 26 de juny, i els articles 9 i 10 del Reglament dels òrgans Urbanístics de la Generalitat Valenciana, aprovat per Decret 77/96, de 16 d'abril.  
Vistos els preceptes legals esmentats, la Llei de Règim Jurídic de les Administracions Públiques i del Procediment Comú i la resta de disposicions de pertinent aplicació, la Comissió Territorial d'Urbanisme acorda:  
Aprovar definitivament la modificació puntual núm. 38 del Pla General d'Ordenació Urbana del municipi de Torrevieja en el sector núm. 16 El Hondo; no obstant això, la publicació d'aquest acord i, per tant, la seua eficàcia se supediten al fet que el conseller d'Obres, Públiques, Urbanisme i Transport concedisca la pròrroga per a l'aprovació definitiva, de conformitat amb les disposicions de la legislació anterior que estableix la disposició transitòria segona de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
El president de la Comissió Territorial d'Urbanisme, en la sessió del dia 12 de juliol de 1996, va dictar la resolució següent:  
«Vist l'acord adoptat per la Comissió Territorial d'Urbanisme en la sessió del dia 10 de maig 1996, pel qual es va aprovar definitivament l'expedient de referència, supeditant la publicació i, per tant, l'eficàcia de l'esmentat acord al fet que el conseller d'Obres Públiques, Urbanisme i Transports concedira la pròrroga per a l'aprovació definitiva a què es refereix la disposició transitòria segona, punt u de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.  
Vista, així mateix, la resolució adoptada pel conseller d'Obres Publiques, Urbanisme i Transports amb data 6 de juliol de 1996, per la qual resol concedir una pròrroga perquè l'expedient referenciat puga continuar tramitant-se i aprovant-se d'acord amb les disposicions de la legislació anterior a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística resolc:  
Ordenar la immediata la publicació de l'esmentat acord d'aprovació definitiva a efectes de l'entrada en vigor, i es recorda a l'Ajuntament la necessitat que publique íntegrament en el Butlletí Oficial de la Província d'Alacant les ordenances i les normes urbanístiques, a efectes de la seua vigència, de conformitat amb el text refós de la Llei sobre el Règim del Sòl i Ordenació Urbana, aprovat per Reial Decret Legislatiu 1/92, de 26 de juny, i l'article 70 de la Llei 7/1985, de 2 d'abril, Reguladora de les Bases de Règim Local. Així mateix, s'haurà de notificar el contingut de la resolució a tants interessats com apareguen en l'expedient.»  
Contra aquest acord, que no posa fi a la via administrativa, es podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons disposen els articles del 114 al 116 de la Llei de Règim Jurídic de les Administracions Públiques i del Procediment Administratiu Comú i el 14.2 del Reglament dels òrgans Urbanístics de la Generalitat Valenciana.»  
Alacant, 9 de setembre de 1996.- El director general d'Urbanisme i Ordenació Territorial: Fernando Modrego Caballero.